GiliGold/VAD_KnessetCorpus huggingface dataset:
שלי יחימוביץ': יש לנו הנחיה מהסיעה להצביע נגד הסעיף ואנחנו תמיד נענים להנחיות הסיעה.
שלי יחימוביץ': אדוני היושב ראש, ההנחיה לחברי סיעת העבודה בוועדת הכספיםד היא להצביע נגד הסעיף של סילוק פולשים או לפצל אותו.
גאלב מג'אדלה: הסיכום היה לפצל אותו.
שלי יחימוביץ': זאת הנחיה מיושב ראש הסיעה שלנו.
משה גפני: ואם מגיעים להסכמות שהפיצוי יהיה בחוק?
שלי יחימוביץ': בכל מקרה, בוא נפצל.
גאלב מג'אדלה: שלי, הסיכום הוא לפצל אותו.
גאלב מג'אדלה: לא להצביע נגדו אלא לפצל אותו.
משה גפני: רבותיי, אני שוב מתנצל בפני חברי הוועדה.
משה גפני: אני מדלג על סילוק פולשים.
שי חרמש: יש הסכמה.
משה גפני: אנחנו ביקשנו משהו.
משה גפני: ג'ומס העלה את זה בוועדה ואני לא קיבלתי מהם תשובה.
שי חרמש: הם כאן.
שי חרמש: הם יכולים לתת תשובה.
יאיר פינס: ביקשת מספר דברים.
יאיר פינס: האחד, הסתייגות של חבר הכנסת אמנון כהן לעניין מכסות המים.
יאיר פינס: הוא קיבל מכתב ממנהל המינהל.
אמנון: מי קיבל?
יאיר פינס: שהניח את דעתו.
יאיר פינס: נושא נוסף הוא העניין של הבקשה של הוועדה שהמקל והגזר יהיו באותו אורך.
יאיר פינס: ההחלטה על הפיצויים היא לשנתיים והוועדה ביקשה שגם התיקון יהיה הוראת שעה לשנתיים.
יאיר פינס: הוראת השעה תהיה לשנתיים.
יאיר פינס: אנחנו מסכימים שתהיה הוראת שעה לשנתיים אבל יהיה מנגנון עדכון של הוראת השעה של שר האוצר ושר השיכון באישור ועדת הכספים.
יאיר פינס: זאת תהיה עכשיו הוראת שעה לשנתיים, וכעבור שנתיים, ככל שיידרש הכלי הזה, שר האוצר ושר השיכון יפנו לוועדת הכספים בבקשה להאריך את התקופה לתקופה אחת נוספת או לתקופות נוספות.
משה גפני: גם המקל וגם הגזר?
יאיר פינס: כשאנחנו נגיע לוועדת הכספים ונבקש להאריך, כמובן שישאלו אותנו.
יצחק וקנין: אני לא מוכן.
שי חרמש: זאת מלכודת.
יצחק וקנין: אף אחד לא יכניס אותי למלכודת הזאת.
משה גפני: שאלה.
משה גפני: בתוך החוק, בתוך ההארכה, מה שאתם יכולים להביא, לפי ההצעה שלך, אתם יכולים להביא רק את המקל.
משה גפני: ועדת הכספים שתהיה בעוד שנתיים יכולה לדרוש  שלא נאשר את המקל אם לא תביאו גם גזר.
יאיר פינס: נכון.
משה גפני: אבל הסיכום היה, ואתה אמרת אותו, שהמקל והגזר יהיו יחד.
משה גפני: למה זה לא יכול להיות?
יאיר פינס: באופן עקרוני יש סיבה לכך שהגזר הוא באורך של שנתיים.
יאיר פינס: יש עתירות תלויות ועומדות על כל הסיפור של הפיצוי לקרקע חקלאית ששינתה את ייעודה.
יאיר פינס: אנחנו חושבים שאנחנו ניגש לבית משפט ונסביר שאנחנו עכשיו נותנים פיצויים, שהאורך הוא שנתיים, בית המשפט העליון יהיה מוכן לקבל את זה.
יאיר פינס: עד עכשיו היו שלל החלטות ממשלה לפיצוי חקלאים על קרקע חקלאית ששינתה את ייעודה וההחלטות האלה נפסלו על ידי בית המשפט בגלל נושאים של שוויון, הסיפור של צדק חלוקתי, הקשת המזרחית.
יאיר פינס: בהתאם לזה אנחנו חושבים שאם נבוא עם החלטה למתן פיצויים שהאורך שלה הוא שנתיים בגלל צוק העתים, יש לנו עלייה במחירי הדיור, בית המשפט יהיה מוכן לאמץ את מתכונת הפיצויים שאנחנו מציעים.
יאיר פינס: אם אנחנו נאריך עכשיו את הגזר ונהפוך אותו לאין סופי, זה פשוט ייפסל בבית המשפט.
יאיר פינס: זאת דעת היועצים המשפטיים של הממשלה.
שי חרמש: אי אפשר את כל מצוקת הדיור לשים על הקרקעות.
שי חרמש: כל הסיפור הזה הוא הונאה.
חיים אורון: אני חושב שהקשר בין המצוקה האמיתית של מה שקורה בתחום הדיור ובין אותן 12 עסקאות שחלקן אפילו לא  שייכות לדיור ובין כל העילה לחוק הזה הוא קלוש ביותר.
חיים אורון: אתם רוצים מנגנון לעתיד שיפעל כדי לאפשר פינוי, אתם קוראים לזה פולשים, אנשים, כי החוק הקיים נותן לכם אפשרות למי שנמצא פחות משלוש שנים, אתם רוצים לבטל את התנאי הזה וגם לראות במי שיושב על הקרקע הזאת כבר שישים שנים בגדר פולש.
חיים אורון: בישיבה אתמול, לא בלי ויכוח, גם בין האנשים שייצגו עמדה אחרת, הייתה הצעה שאמרה מאה אחוזים, ירדו כרוכים יחד מהקדוש ברוך הוא, מקל וגזר.
חיים אורון: בואו נכניס את שתיהן לתוך החוק, שתיהן הן הוראת שעה לשנתיים וכאשר תבוא בעוד שנתיים לבקש הארכת הוראת שעה, תבוא עם שניהם.
חיים אורון: ואם לא תבוא עם שניהם, תצטרך להביא חוק חדש.
חיים אורון: במנגנון הקיים היום של חוק ששניהם ישנם, זה הכל.
חיים אורון: תבוא בעוד שנתיים ותגיד שאתה רוצה עכשיו חוק בלי גזר, זה בסדר גמור, תשיג רוב ותעביר חוק בלי גזר.
חיים אורון: כרגע אתה בעצמך אומר שאתה רוצה חוק ולכן בואו נחוקק הוראת שעה לשנתיים, מקל וגזר, על פי החלטת מינהל 1222, בלי לפרט מה שיש בה.
חיים אורון: מה שיש בה, יהיה כאן ואז נדמה לי שייווצר רוב.
חיים אורון: אתם רוצים שהחוק הזה כולו יעוף?
חיים אורון: נפיל את כולו ונגמר העניין.
יצחק וקנין: אני לא צריך להוסיף מילה על דבריו של ג'ומס.
שי חרמש: גפני, לפחות שנדע על מה אנחנו מדברים.
שי חרמש: הציגו כאן כמה מקרים.
שי חרמש: הוצאנו מהנסח מהמינהל.
שי חרמש: גפני, אי אפשר כל פעם לעצור אותי.
שי חרמש: מצטער אבל לא תעצור אותי.
שי חרמש: ואדי חמם, קרקע פרטית, בית דגן, קרקע פרטית, אור יהודה, קרקע פרטית.
שי חרמש: מה לזה ולהפקעת פולשים?
שי חרמש: אין לזה קשר.
שי חרמש: זניסיון לפתור את כל בועת הנדל"ן על חלקות הקרקע האלה, אין לזה ידיים ורגליים.
משה גפני: אבל שי, אל תצעק.
שי חרמש: אני צועק כי אתה לא נותן לי לדבר.
משה גפני: הנה, אני נותן לך.
משה גפני: אתה יכול לדבר שעה.
שי חרמש: לא, אני לא אדבר שעה.
שי חרמש: גפני, אין בין החוק הזה לבין בעיית הדיור דבר וחצי דבר.
שי חרמש: זה לקחת דבר שלא קיים.
שי חרמש: אני חושב שלחוק הזה אין שום זכות קיום לא כהוראת שעה וגם לא כהוראת דקה.
שי חרמש: הוא לא צריך להיות כאן.
יצחק וקנין: זה היה ב-2005 והביאו את זה עוד פעם.
שי חרמש: ואדי חמם ובית דגן הם קרקעות מינהל?
משה גפני: אני אגיד לך למה הרבה פעמים אני קוטע את דבריך.
משה גפני: גם אחרים רוצים לדבר, אבל אתה ממשיך לצעוק.
משה גפני: עכשיו אמנון כהן רוצה לדבר.
אמנון כהן: אדוני היושב ראש, אני העליתי את הנושא של מכסות מים לגבי חקלאים וקיבלתי מכתב ממנהל המינהל שאומר שהוא מסדיר את הנושא הזה.
אמנון כהן: אני מציע שהמכתב יוקרא לפרוטוקול לגבי הסיכום או לגבי הפתרון.
משה גפני: למי יש את המכתב?
אמנון כהן: ליועץ המשפטי.
משה גפני: תקריא אותו לפרוטוקול.
משה גפני: שנדע שהשר אטיאס מאוד לוחץ להעביר את החוק הזה.
שי חרמש: לא יאומן.
גאלב מג'אדלה: אנחנו יודעים.
גאלב מג'אדלה: מודעים לזה.
יצחק וקנין: בשיחה עם השר אטיאס אתמול אמרתי לו ודעת הסיעה היא ברורה ומוחלטת, שבמידה שלא יסכימו לפשרה שהציע ג'ומס, אין הצבעה.
יצחק וקנין: אמנון ואני מצביעים נגד.
אמנון כהן: אני מתואם עם חבר הכנסת וקנין בנושא הזה.
יצחק וקנין: זה גם על דעתו.
יצחק וקנין: אריאל אטיאס קיבל על עצמו ללכת ולעשות תיאומים.
יצחק וקנין: הם באים ואומרים שההחלטה של הפינוי תהיה לשנתיים בהוראת שעה.
יצחק וקנין: ההפחתה של הפיצוי, חפש אותנו בעוד שנתיים.
משה גפני: ההבהרה התקבלה.
משה גפני: תקריא את המכתב.
יעקב קוינט: טיפול בחידוש חוזי חכירה לתקופה ארוכה.
יעקב קוינט: בדיונים האחרונים בוועדת הכספים בעניין הצעת חוק המדיניות הכלכלית לשנים 2011 ו-2012 (תיקוני חקיקה), התשע"א-2010, תיקון סעיף 4א לחוק מקרקעי ציבור (סילוק פולשים), התשמ"א-1981, הועלו על ידך קשיים בהם נתקלים מעבדים פרטיים בקבלת מכסות מים בשל אי חידוש חוזה חכירה לארגונים חקלאיים שתקופת החכירה שלהם הסתיימה והמינהל טרם  טיפל בחידושם.
יעקב קוינט: על פי בדיקה שערכנו במינהל ובמשרד החקלאות נמצא כי במקרים בהם אי חידוש החכירה לתקופה ארוכה נובע ממחסור בכוח אדם בלבד, מאשר המינהל למשרד החקלאות כי אין מניעה לחדש את החכירה ומשרד החקלאות מקצה את מכסות המים בהתאם.
יעקב קוינט: זאת כמובן בכפוף ליתר התנאים הנהוגים בעניין הקצאת מכסות מים.
יעקב קוינט: נוכח החשש שהועלה על ידך כי בפועל המינהל לא יטפל בחידוש חוזי החכירה וחקלאים רבים לא יקבלו מכסות מים, הנחיתי את מחוזות המינהל לתת עדיפות לטיפול בבקשות לחידוש חוזי חכירה במקרים האלה.
אמנון כהן: מקובל עלי.
משה גפני: אנחנו עוברים הלאה, לעמוד 70.
קריאה: זה לא מכסה את הנושא שעולה כאן.
משה גפני: עמוד 70, סעיף 65, חוק היטלי סחר ואמצעי הגנה.
שי חרמש: גפני, מה עושים עם זה?
משה גפני: מדלגים.
משה גפני: אין לכם ניסיון בוועדת כספים?
משה גפני: אני מחדש עכשיו חידושים?
שי חרמש: זה כבר דיון רביעי.
משה גפני: אני מאפשר לך כל הזמן לדבר על זה.
משה גפני: חוק עידוד השקעות הון.
משה גפני: רבותיי, אחד הסעיפים השנויים במחלוקת בנושא של עידוד השקעות הון היה לגבי ההחרגות שהיו בסעיפים שונים בחוק הזה.
משה גפני: היו דיונים אצל יושב ראש הכנסת ועד לפני שעה הייתי בעד פשרות ועכשיו השתניתי, אבל זה לא חשוב.
משה גפני: עד לפני שעה הייתי כל הזמן בעד פשרות ואמר לי יושב ראש הכנסת שהיה בדיון אצלו כמה פעמים כדי להגיע לפשרה בנושאים מרכזיים שנוגעים לחוק הזה.
משה גפני: על כן אני ביקשתי ממנו והזמנתי אותו לכאן, ואני מודה לו על שהגיע לוועדה לאחר שהוא אמר לי שהגיעו להסכמות באחד הנושאים המרכזיים של החוק.
משה גפני: אני מודה ליושב ראש הכנסת על כך שהוא בא להציג את הדברים.
ראובן ריבלין: קודם כל, אני מאוד מודה לך אדוני יושב ראש הוועדה על שהשתמשת בנוכחותי כדי להבהיר הבהרות רציניות למשרד האוצר.
משה גפני: משרד האוצר יודע.
משה גפני: תאמין לי שהוא יודע.
ראובן ריבלין: אני רוצה להתייחס רק לדבר אחד והוא אחד החוקים שהוכללו בחוק ההסדרים ושהוא חוק שמהווה אוניית דגל של התקציב הזה, וזה חוק עידוד השקעות הון.
ראובן ריבלין: אני רוצה להבהיר לכם בצורה חד משמעית שלא תשתמע לשתי פנים שחוק זה הוכנס לחוק ההסדרים מהטעם הפשוט שאיש לא מתנגד לו אלא מה, כולם רוצים להיות בתוכו.
ראובן ריבלין: זאת אומרת, החוק הוא כל כך טוב שכולם רוצים להיות בתוכו.
ראובן ריבלין: אין התנגדות לעובדה שכולם רוצים שהחוק יאושר אבל הם רוצים להיות מאושרים מאישור החוק לא רק מבחינת מדינת ישראל אלא מבחינת כל אחד ואחד מהאינטרסים שלו.
ראובן ריבלין: זאת אומרת, חוק זה מבחינת הכנסת, מבחינת מטרות הציבור ומבחינת היותנו נציגי ציבור, החוק הזה הוא עניין ציבורי מהמדרגה הראשונה.
ראובן ריבלין: אין עליו ערעור בכל מה שקשור לתוכנו אלא לתחולתו לגבי אנשים כאלה וכאלה.
ראובן ריבלין: אם למשל החוק הזה טוב לכל הארץ אבל מחריגים את אור עקיבא, בהחלט אור עקיבא יכולה לבוא ולומר דבר כזה או אחר.
יעקב אדרי: לא, אדוני.
יעקב אדרי: אדוני היושב ראש, אני מאוד מכבד אותך, אבל אין לנו הסכמה לגבי התוכן.
משה גפני: היושב ראש אמר דבר נכון.
משה גפני: המאבק כאן הוא את מי מכניסים לתוכו.
ראובן ריבלין: אדוני השר לשעבר אדרי, אני גם לא אומר לחברי הכנסת איך להצביע.
ראובן ריבלין: אני בכלל לא אומר לחברי הכנסת איך להצביע.
ראובן ריבלין: אני אומר שמכל האנשים שפגשתי בעטיו של חוק זה, כי הוא ספינת הדגל של הרפורמות שמביא משרד האוצר והוא דבר שאין עליו מחלוקת האם צריך אותו או לא צריך אותו.
ראובן ריבלין: כולם גומרים עליו את ההלל אלא שיש כאלה שהם מחוץ לבית הכנסת כאשר מתפללים את תפילת הלל.
ראובן ריבלין: לשם כך אנחנו ניסינו לראות איך אנחנו יכולים להסיר התנגדויות כי בזמנו היה אדם שבישר לעם או לחברים שתי בשורות, האחת טובה והאחת רעה.
ראובן ריבלין: הבשורה הרעה הוא אומר שאתם תאכלו כולכם זבל, והוא אמר את זה במילה אחרת בת שלוש אותיות.
ראובן ריבלין: הבשורה הטובה היא שיש מספיק לכולם.
ראובן ריבלין: לעומת זאת, כאן יש בהחלט רפורמה שהיא חשובה מאוד, קודם כל לאזרחי מדינת ישראל.
ראובן ריבלין: אתם תחליטו אם אתם רוצים אותה או לא בשם אזרחי ישראל, כל אחד על פי השקפת עולמו, אבל אין מספיק לכולם.
ראובן ריבלין: לכן באה המדינה וקבעה שאין כאן עניין שזה בתפיסה כלכלית כזאת או בתפיסה כלכלית אחרת.
ראובן ריבלין: נדמה לי שהדבר היה בא לידי ביטוי ונסרדישי שיחד אתו אנחנו עשינו הרבה לפני החוק הזה את כל מה שקרה בירושלים כאשר אחד המפעלים רצה לעזוב את ירושלים והשארנו אותו כאן בעזרת ידידך וחברך סגן יושב ראש הכנסת הרב אורי מקלב.
ראובן ריבלין: אנחנו כבר ניסינו את הדרך בה הלכנו בחוק זה בדרך אחרת שיישמנו אותה כאן בירושלים בטרם צאתו של חוק זה לאור בעזרתו של נסרדישי.
ראובן ריבלין: אני רוצה לומר לכם שהיו כמובן דברים שבאנו לדיבור עם התעשיות הביטחוניות של מדינת ישראל ואני מודיע לכם חגיגית שאני מביא ליושב ראש ועדת הכספים – אין כאן סוד ואתה תוכל להראות את זה, ואני מבקש להכניס את זה בהתאם לעצתה של היועצת המשפטית המהוללת והטובה של ועדת הכספים, וזה אני אומר כחבר ועדה כמוכם בקדנציה הבאה ובקדנציה הקודמת.
משה גפני: בקדנציה הקודמת.
משה גפני: אל תתחייב על הקדנציה הבאה.
ראובן ריבלין: אני לא מספיק מוכשר לחלום שבקדנציה הבאה אני אוכל להיות בוועדת הכספים.
ראובן ריבלין: בוועדת הכספים עדיין לא הוכחתי את עצמי מספיק.
ראובן ריבלין: אני מתכבד לבוא ולומר לכם שבאמת הסתייגויות מהחרגה של דברים שהם חשובים למדינת ישראל, שאנחנו דיברנו בהם, הוסרו מתוך כך שהגיעו להבנה שהמדינה, שהיא הבעלים של אותן חברות, יכולה להסתדר יחד עם החברות ויודעת איך לגור בכפיפה אחת באותו בית.
ראובן ריבלין: לא היינו צריכים לעשות לא הסכם נישואין והן לא ביקשו הסכם גירושין.
ראובן ריבלין: המזונות הם דברים חשובים כי אנחנו מתחייבים בזמן החופה לאכול אותם דברים שהאישה צריכה לתת לבעל ואנחנו מכבדים את זה.
ראובן ריבלין: אדוני, אני מתכבד להביא לך מכתב שבו אני כותב לשר האוצר ולמערכות השונות שאני מודה להם על שיתוף הפעולה ועל כך שבשום שכל ודעת מאפשרים את חקיקת חוק שהוא כל כך חשוב לציבור בישראל, חוק עידוד השקעות הון שאנחנו חסרים אותו והוא בא לפתור הרבה בעיות שנמצאנו במצב שבו כסף לא היה לעידוד השקעות הון ולא היו לנו דרכים לעודד השקעות הון.
ראובן ריבלין: אני מברך את נסרדישי.
ראובן ריבלין: הרעיון ללכת בדרך שאתם רואים אותה בחוק הוא רעיון טוב.
ראובן ריבלין: אם אתם חושבים שצריך להצביע בעד, תצביעו בעדו.
ראובן ריבלין: אם אתם חושבים שצריך להצביע נגדו, תצביעו נגדו.
ראובן ריבלין: כל מה שאני אומר לכם, כל אותם דברים שהיו במסגרת של אי הבנות גדולות בתוך הבית, הקדוש ברוך הוא עזר לי והצלחתי להביא לידי מצב שבו כולם באו להבנה ואין שום מחלוקת בעניין זה, אדוני יושב ראש הקואליציה והאופוזיציה.
ראובן ריבלין: באתי רק לומר לכם שהדברים נמצאים אצלך ואם אתה תחליט להראות אותם, אין כאן סודות.
ראובן ריבלין: יחד עם זאת, זה בהחלט עניין פרטי בתוך החברה עצמה.
ראובן ריבלין: אתם יכולים להסתכל.
ראובן ריבלין: אני מצהיר בפניכם בשם כל הצדדים הנוגעים בדבר שאין יותר מחלוקת בעניין זה.
ראובן ריבלין: אנחנו הבאנו חוק שהוא חוק שכולם רוצים להיכלל בתוכו אבל לא את כולם אפשר היה להכניס לתוכו.
ראובן ריבלין: אני מאחל לוועדה שום שכל ודעת ושתצליחו להגיע לכלל הבנה ולכלל הצבעה.
ראובן ריבלין: החוק, אחת משתיים: או יאושר או יידחה, אבל בהחלט אין עליו עוד מחלוקות שהיו קיימות לפני כן.
משה גפני: אדוני היושב ראש, אני רוצה לומר רק דבר אחד.
משה גפני: ראשית, אני מודה לך על ההבנות ועל הסיכומים שהיו בעניין הזה.
משה גפני: אני רוצה לומר לחברי הוועדה ולך אדוני יושב ראש הכנסת שאנחנו מנסים בכל העת בחוק ההסדרים – ניסינו את זה גם בפעם הקודמת, אבל השנה ביתר שאת – בחילוקי דעות לנסות להגיע לפשרות ולהגיע להסכמות.
משה גפני: אחד הדברים המרכזיים שעמדו ביסוד המחלוקת של חוק עידוד השקעות הון, שכולם מסכימים שהוא חוק טוב, היה הנושא הזה של התעשיות הביטחוניות ומה שאתה הבאת עכשיו, אני גם קראתי את זה – מי שירצה לראות את זה, אני כמובן אאפשר לו ואם הוא יבקש צילום, אני אתן לו .
ראובן ריבלין: שיראה אצלך.
משה גפני: הוועדה ביקשה להגיע להסכמה בנושא של התעשיות הביטחוניות, הבעיה הזאת נפתרה וירדה מהפרק.
משה גפני: יש סיכום אתם.
משה גפני: זאת אומרת, בהסכמה.
משה גפני: זה ירד מסדר היום.
משה גפני: אמרתי אתמול לגבי רפאל והיום זה גם לגבי התעשייה האווירית.
חיים אורון: לא מפריטים.
חיים אורון: הבעלים מדבר עם הבעלים.
משה גפני: אני מודה לך אדוני יושב ראש הכנסת.
משה גפני: ברשותך, אנחנו נמשיך את הדיון.
ראובן ריבלין: וגם תצביעו.
משה גפני: אמנון כהן צריך לצאת לחתונה של אחיו.
משה גפני: מי שיחליף אותו זה חבר הכנסת מיכאלי.
משה גפני: את ההסתייגות שלך תעלה, תשמע את התשובה ונראה מה אנחנו עושים הלאה.
אמנון כהן: אני צריך את מנכ"ל משרד התעשייה ואת משרד האוצר.
אמנון כהן: בנושא של עידוד השקעות הון, הגשתי הסתייגות.
אמנון כהן: אזורים בהם הממשלה רוצה לעודד תעסוקה והם לא מוגדרים כאזורים מוכי אבטלה, אבל עדיין הממשלה רוצה לעודד שם תעסוקה, אמרתי שאני אכניס הסתייגות שתהיה לשר התעשייה את האופציה, בשיתוף שר האוצר, שאם מישהו מהמפעלים ירצה להקים שם סניף או איזושהי חברת היי-טק, יקבל עדיפות כאזור עדיפות לאומית א' והטבות במענקים.
אמנון כהן: ראיתי את המסלולים שיש למשרד התעשייה ואלה מסלולים נפלאים בנושא תעסוקה, אבל הנושא של מענקים למפעלים באזורים הללו בהם רוצים לעודד תעסוקה, אין את המענקים כי הם מעדיפים אולי ללכת לאזור פריפריה.
אמנון כהן: קיימתי דיונים עם גם משרד התעשייה וגם עם משרד האוצר והנושא הזה חשוב שלא יהיה רק בגדר סיסמאות ושהממשלה רק תאמר שאנשים יצאו לעבוד אלא שתיתן כלים לצאת לעבודה.
אמנון כהן: אני כאן בא לסייע לממשלה.
אמנון כהן: אם הממשלה לא מקבלת את מה שאני אומר, היא רק פועלת בסיסמאות ובאמת לא רוצה לעודד תעסוקה.
אמנון כהן: יותר נוח לה לומר שהחרדים או הערבים, המגזרים האלה, לא רוצים לצאת לעבוד.
אמנון כהן: אמרו לי שיש פתרון ואם יש פתרון, לא צריך את ההסתייגות הזאת ואני מברך על כך, אבל אני לא רואה את הפתרון.
משה גפני: יש פתרון?
ערן פולק: אני אענה על החלק היותר טכני ומנכ"ל משרד התעשייה אולי ידבר על המטרות כי אני חושב שהמטרות של המשרד הן מאוד דומות למה שדובר.
אמנון כהן: דומות להצעה שלי.
אמנון כהן: מטרות הממשלה.
ערן פולק: אנחנו אמרנו לחבר הכנסת כהן, ואין שום בעיה לומר את זה גם לפרוטוקול, שלהבנתנו חוק עידוד השקעות הון במתכונתו המוצעת בשילוב עם מסלולי הסיוע המינהליים או המינהלתיים שיש במשרד התעשייה והתקציב שהוקצב לכך בשנתיים הקרובות במסגרת התקציב, נותנים מענה מלא לדרישה או לבקשה של חבר הכנסת אמנון כהן.
ערן פולק: מה שניתן וכנראה צריך לעשות זה לבחון – ואנחנו אמרנו שאנחנו נהיה מוכנים ואפילו נרצה לעשות את זה – האם המסלולים הקיימים נותנים מענה לכל סוגי הישובים או המקרים בהם צריך לגעת, ואם נאפיין מקרה כזה, נתאים את אחד המסלולים או אפילו נקים מסלול חדש.
ערן פולק: זה כמובן בשיתוף פעולה של שני המשרדים במסלול המינהלי.
ערן פולק: לכן אנחנו לא חושבים שצריך לתקן את החוק ולהכניס את ההסתייגות הזאת.
שרון קדמי: בהמשך למה שאמר ערן.
אמנון כהן: תתמקד בבקשה בנקודה שאם תעלה איזושהי בעיה וירצו להקים מפעל במקום מסוים שהממשלה רוצה לתת שם פתרון תעסוקתי בגלל ייחודיות כזאת או אחרת, האם יש לך פתרון.
שרון קדמי: במסגרת תיקון החוק אנחנו אישרנו מספיק כלים מינהליים שלא מצריכים תיקון חוק על מנת לייצר כלי ייחודי לאזור ייחודי.
שרון קדמי: מה לעשות, לצערנו יש אזורים ייחודיים שלא נופלים בהגדרה שהחוק החליט.
שרון קדמי: אם נדע לזהות אותם ונדע לזהות אותם, נדע לייצר יחד עם משרד האוצר כלים מינהליים שיאגדו כמה וכמה.
שרון קדמי: לא בהכרח רק תעסוקה, אלא זאת יכולה להיות תעסוקה, זה יכול להיות תעשייה.
אמנון כהן: מענקים לתעשייה.
שרון קדמי: כל הנגזרות של זה.
שרון קדמי: מענק, סבסוד שכר, סיוע במעונות יום, אזור תעשייה, הכשרה מקצועית.
מירי רגב: אם כל כך טוב, למה יש הגירה שלילית לכיוון המרכז?
שרון קדמי: במידה שנזהה את המקום, ואנחנו נזהה את המקום, נייצר את הכלי.